Sztojan Ormandzsiev,  (Várna, 1920. január 10. – Szófia, 2006. október 10.) válogatott bolgár labdarúgó, hátvéd, edző. A bolgár válogatott szövetségi kapitánya (1950–1960, 1964, 1972, 1974–1977).

Pályafutása

Klubcsapatban 
1936-ban a Radecki Varna, 1937 és 1940 között a Vladiszlav, 1941 és 1949 között a Lokomotiv Szofija labdarúgója volt. A Lokomotiv csapatával egy bolgár bajnoki címet és két kupagyőzelmet ért el. 1949-ben sérülések miatt kénytelen volt befejezni az aktív labdarúgást.

A válogatottban 
1938 és 1949 között 20 alkalommal szerepelt a bolgár válogatottban, öt mérkőzésen csapatkapitányként lépett a pályára. 1938. október 2-án Németotszág B-csapata ellen mutatkozott be Szófiában egy barátságos mérkőzésen, ahol 3–1-es vereséget szenvedett a bolgár csapat. Utoljára 1949. november 17-én Szófiában Albánia ellen lépett pályára a válogatottban, ahol 0–0-s döntetlen született.

Edzőként 
1953-ban Genfben a bolgár labdarúgó-szövetség nevében aláírta az UEFA létrehozásáról szóló jegyzőkönyvet. Bulgáriában az első állami labdarúgó edzőképző iskola szervezője és megalapítója volt. Két időszakban (1950–1960, 1974–1977) illetve egy-egy mérkőzésre (1964, 1972) volt a bolgár válogatott szövetségi kapitánya volt. 1954 és 1960 között Krum Milevvel együttműködve vezette a csapatot. Összesen 74 mérkőzésen irányította és két olimpián irányította a válogatott szakmai munkáját. Mérkőzéseinek mérlege 30 győztes, 20 döntetlen, 24 vesztes mérkőzés, amely 54,1 %-os eredményességet jelent. Az 1956-as melbourne-i olimpián bronzérmes, az 1960-as római játékokon ötödik helyezett lett a bolgár együttessel. 1965 és 1969 között a CSZKA Szofija vezetőedzője volt és két-két bolgár bajnoki címet illetve kupagyőzelmet ért el a csapattal. 1974–75-ben a várnai Cserno More szakmai munkáját irányította. 1979–80-ban az osztrák Alpine Donawitz edzője volt. 1981-ben a Cserno More csapatánál fejezte be edző pályafutását.

Sikerei, díjai

Játékosként 
  Lokomotiv Szofija
 Bolgár bajnokság
 bajnok: 1945
 Bolgár kupa
 győztes (2): 1945, 1948

Edzőként 
  Bulgária
 Olimpiai játékok
 bronzérmes: 1956, Melbourne
  CSZKA Szofija
 Bolgár bajnokság
 bajnok (2): 1965–66, 1968–69
 2.: 1967–68
 Bolgár kupa
 győztes (2): 1965, 1969
 döntős: 1966

Statisztika

Mérkőzései a bolgár válogatottban

Mérkőzései a bolgár szövetségi kapitányként

Jegyzetek

Források 
 
 

1920-ban született személyek
2006-ban elhunyt személyek
Bolgár labdarúgók
Labdarúgóhátvédek
A Lokomotiv Szofija labdarúgói
Bolgár labdarúgóedzők
Várnaiak